CELEX: 32021R2048
Language: mt
Date: 2021-11-23 00:00:00
Title: Regolament tal-Kunsill (UE) 2021/2048 tat-23 ta’ Novembru 2021 li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji

25.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 420/1
               
            
         REGOLAMENT TAL-KUNSILL (UE) 2021/2048
         tat-23 ta’ Novembru 2021
         li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 349 tiegħu,
         Wara li kkunsidra l-proposta tal-Kummissjoni Ewropea,
         Wara li l-abbozz tal-att leġiżlattiv intbagħat lill-parlamenti nazzjonali,
         Wara li kkunsidra l-opinjoni tal-Parlament Ewropew (1),
         Wara li kkunsidra l-opinjoni tal-Kumitat Ekonomiku u Soċjali Ewropew (2),
         Filwaqt li jaġixxi skont proċedura leġiżlattiva speċjali,
         Billi:
         
                     (1)
                  
                  
                     Skont ir-Regolament tal-Kunsill (UE) Nru 1386/2011 (3), is-sospensjoni tad-dazju għal ċerti oġġetti kapitali għall-użu kummerċjali jew industrijali, importati fil-Gżejjer Kanarji, tiskadi fil-31 ta’ Diċembru 2021.
                  
               
                     (2)
                  
                  
                     F’April 2021, il-Gvern ta’ Spanja talab l-estensjoni tas-sospensjoni tad-dazji awtonomi tat-Tariffa Doganali Komuni għal għadd ta’ prodotti f’konformità mal-Artikolu 349 tat-Trattat. Il-miżuri stabbiliti bir-Regolament (UE) Nru 1386/2011 ikkontribwew b’mod pożittiv għall-iżvilupp tal-ekonomija tal-Gżejjer Kanarji, b’mod partikolari fl-industrija u l-kostruzzjoni, u b’hekk naqqsu l-impatt qawwi tal-iżvantaġġi ekonomiċi u kummerċjali kkawżati mid-distanza, l-insularità u ċ-ċokon ta’ dawk il-gżejjer.
                  
               
                     (3)
                  
                  
                     L-ekonomija tal-Gżejjer Kanarji għadha affettwata b’mod negattiv miċ-ċokon tas-suq tal-gżejjer, mill-frammentazzjoni u l-bogħod tiegħu mill-Ewropa kontinentali, minn livell partikolarment għoli ta’ qgħad u ta’ spejjeż għall-produzzjoni u d-distribuzzjoni ogħla minn dawk tal-operaturi ekonomiċi fl-Ewropa kontinentali. Filwaqt li r-rata tal-qgħad tal-Gżejjer Kanarji wriet xi titjib sal-2019, il-qgħad żdied minn 20,5 % fl-2019 għal 22,6 % fl-2020, ferm ogħla mir-rata ta’ qgħad medja fl-2020 ta’ 15,5 % fi Spanja u ta’ 7,1 % fl-Istati Membri b’mod kollettiv (Eurostat, 2021).
                  
               
                     (4)
                  
                  
                     Barra minn hekk, il-pandemija tal-COVID-19 waqqfet l-attività turistika fil-Gżejjer Kanarji li, fl-2020, wasslet għal tnaqqis stmat ta’ madwar 20 % tal-PDG. Barra minn hekk, kien hemm reċessjoni fl-attività tal-kostruzzjoni u industrijali bi tnaqqis stmat ta’ 13 %, meta mqabbel mal-2019.
                  
               
                     (5)
                  
                  
                     Huwa għalhekk xieraq li tiġi estiża s-sospensjoni tad-dazji tat-Tariffa Doganali Komuni għal ċerti oġġetti kif elenkati fl-Annessi I u II għar-Regolament (UE) Nru 1386/2011 sabiex tiġi żgurata s-sostenibbiltà tal-effetti pożittivi tar-Regolament (UE) Nru 1386/2011, jingħata kontribu għad-diversifikazzjoni tal-ekonomija, jiġu żgurati tkabbir kostanti u l-ħolqien ta’ impjiegi fl-industrija u l-kostruzzjoni, tiġi msaħħa l-innovazzjoni, titnaqqas id-dipendenza tal-ekonomija lokali fuq is-settur tas-servizzi u jiġu kkomplementati miżuri oħrajn iddedikati għall-istabbilizzazzjoni tal-ambjent ekonomiku u soċjali fil-Gżejjer Kanarji.
                  
               
                     (6)
                  
                  
                     Minbarra l-kategoriji tal-prodotti koperti mir-Regolament (UE) Nru 1386/2011, il-Gvern ta’ Spanja talab is-sospensjoni tad-dazji tat-Tariffa Doganali Komuni għal seba’ kategoriji ġodda ta’ prodotti li jaqgħu taħt il-kodiċijiet NM 3903 19, 5603 94, 5604 10, 7326 90, 7607 20, 8441 40 u 8479 90. Jenħtieġ li dik it-talba tiġi aċċettata peress li dawk is-sospensjonijiet, li jinkludu sospensjonijiet għal magni għal skopijiet industrijali u materja prima, isaħħu l-ekonomija tal-Gżejjer Kanarji.
                  
               
                     (7)
                  
                  
                     Sabiex jiġi żgurat li l-operaturi ekonomiċi li jinsabu fit-territorju tal-Gżejjer Kanarji biss jibbenefikaw minn dawk il-miżuri tariffarji, jenħtieġ li s-sospensjonijiet isiru kundizzjonali fuq l-użu aħħari tal-prodotti, f’konformità mar-Regolament (UE) Nru 952/2013 tal-Parlament Ewropew u tal-Kunsill (4) u r-Regolament ta’ Implimentazzjoni tal-Kummissjoni (UE) 2015/2447 (5).
                  
               
                     (8)
                  
                  
                     F’każ ta’ devjazzjoni tat-traffiku kummerċjali u sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, jenħtieġ li jingħataw setgħat ta’ implimentazzjoni lill-Kummissjoni li jippermettulha tirtira temporanjament is-sospensjoni. Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill (6).
                  
               
                     (9)
                  
                  
                     Sabiex tiġi żgurata l-kontinwità wara l-iskadenza tad-dispożizzjonijiet tar-Regolament (UE) Nru 1386/2011, huwa xieraq li jiġu applikati l-miżuri previsti f’dan ir-Regolament mill-1 ta’ Jannar 2022 sal-31 ta’ Diċembru 2031,
                  
               ADOTTA DAN IR-REGOLAMENT:
         
            Artikolu 1
            Mill-1 ta’ Jannar 2022 sal-31 ta’ Diċembru 2031, id-dazji tat-Tariffa Doganali Komuni, imsemmijin fl-Artikolu 56(2), punt (c), tar-Regolament (UE) Nru 952/2013, applikabbli għall-importazzjonijiet fil-Gżejjer Kanarji ta’ oġġetti kapitali għal użu kummerċjali jew industrijali, li attwalment jaqgħu taħt il-kodiċijiet NM elenkati fl-Anness I għal dan ir-Regolament, għandhom jiġu sospiżi kompletament.
            Dawn l-oġġetti kapitali għandhom jintużaw f’konformità mad-dispożizzjonijiet rilevanti tar-Regolament (UE) Nru 952/2013 u tar-Regolament (UE) 2015/2447 għal perijodu ta’ mill-inqas 24 xahar wara r-rilaxx tagħhom f’ċirkolazzjoni libera mill-operaturi ekonomiċi li jinsabu fil-Gżejjer Kanarji.
         
         
            Artikolu 2
            Mill-1 ta’ Jannar 2022 sal-31 ta’ Diċembru 2031, id-dazji tat-Tariffa Doganali Komuni, imsemmijin fl-Artikolu 56(2), punt (c), tar-Regolament (UE) Nru 952/2013, applikabbli għall-importazzjonijiet fil-Gżejjer Kanarji ta’ materja prima, partijiet u komponenti, li attwalment jaqgħu taħt il-kodiċijiet NM elenkati fl-Anness II għal dan ir-Regolament, u użati għat-trasformazzjoni industrijali jew għall-manutenzjoni fil-Gżejjer Kanarji, għandhom jiġu sospiżi bis-sħiħ.
         
         
            Artikolu 3
            Is-sospensjoni tad-dazji msemmijin fl-Artikoli 1 u 2 għandha tkun soġġetta għal superviżjoni doganali tal-użu aħħari skont l-Artikolu 254 tar-Regolament (UE) Nru 952/2013.
         
         
            Artikolu 4
            
               1.   Meta l-Kummissjoni jkollha raġuni biex temmen li xi sospensjoni stabbilita f’dan ir-Regolament tkun wasslet għal devjazzjoni tal-kummerċ ta’ prodott speċifiku, hija għandu jkollha s-setgħa li tadotta atti ta’ implimentazzjoni li jirtiraw is-sospensjoni temporanjament fir-rigward ta’ dak il-prodott għal perijodu mhux itwal minn 12-il xahar. Tali atti ta’ implimentazzjoni għandhom jiġu adottati f’konformità mal-proċedura tal-eżami msemmija fl-Artikolu 5(2).
               Id-dazji tal-importazzjoni fuq prodotti li għalihom is-sospensjoni tkun ġiet irtirata b’mod temporanju għandhom jiġu protetti b’garanzija, u r-rilaxx tal-prodotti kkonċernati għaċ-ċirkolazzjoni libera fil-Gżejjer Kanarji għandu jkun bil-kundizzjoni li dik il-garanzija tingħata.
            
            
               2.   Fejn il-Kunsill jiddeċiedi, f’konformità mal-proċedura stabbilita fit-Trattat, fiż-żmien il-perijodu ta’ 12-il xahar imsemmi fil-paragrafu 1, li s-sospensjoni għandha tiġi rtirata b’mod definittiv, l-ammonti tad-dazji protetti bil-garanziji għandhom jinġabru b’mod definittiv.
            
            
               3.   Fejn il-Kunsill ma jkunx adotta deċiżjoni li s-sospensjoni għandha tiġi rtirata b’mod definittiv fiż-żmien il-perijodu ta’ 12-il xahar imsemmi fil-paragrafu 2, il-garanziji għandhom jiġu rilaxxati.
            
         
         
            Artikolu 5
            
               1.   Il-Kummissjoni għandha tkun assistita mill-Kumitat tal-Kodiċi Doganali, stabbilit bl-Artikolu 285(1) tar-Regolament (UE) Nru 952/2013.
            
            
               2.   Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
            
         
         
            Artikolu 6
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2022.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Novembru 2021.
            
               
                  Għall-Kunsill
               
               
                  Il-President
               
               G. DOVŽAN
            
         
         
            (1)  Opinjoni tal-5 ta’ Ottubru 2021 (għadha mhux ippubblikata fil-Ġurnal Uffiċjali).
         
            (2)  Opinjoni tal-20 ta’ Ottubru 2021 (għadha mhux ippubblikata fil-Ġurnal Uffiċjali).
         
            (3)  Ir-Regolament tal-Kunsill (UE) Nru 1386/2011 tad-19 ta’ Diċembru 2011 li temporanjament jissospendi d-dazji awtonomi tat-Tariffa Doganali Komuni fuq importazzjonijiet ta’ ċerti prodotti industrijali fil-Gżejjer Kanarji (ĠU L 345, 29.12.2011, p. 1).
         
            (4)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
         
            (5)  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
         
            (6)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).
      
      
         
            ANNESS I
            Oġġetti kapitali għal użu kummerċjali jew industrijali li attwalment jaqgħu taħt il-kodiċijiet NM (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Kif definit fir-Regolament ta’ Implimentazzjoni tal-Kummissjoni (UE) 2021/1832 tat-12 ta’ Ottubru 2021 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 385, 29.10.2021, p. 1).
         
      
      
         
            ANNESS II
            Materja prima, partijiet u komponenti użati għal finijiet agrikoli, għat-trasformazzjoni industrijali jew għall-manutenzjoni li attwalment jaqgħu taħt il-kodiċijiet NM (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Kif definit fir-Regolament ta’ Implimentazzjoni tal-Kummissjoni (UE) 2021/1832 tat-12 ta’ Ottubru 2021 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 385, 29.10.2021, p. 1).